als_Latn dik_Latn tur_Latn
Asport – Kampioni aktual Prishtina ka fituar derbin e javës së 14-të të Raffiassen Superligës së Kosovës në Futboll, pasi ka mposhtur në transfertë skuadrën e Trepçës ’89.
Kryeqytetasit, kanë shënuar golin e epërsisë vetëm pas 23 minutave lojë, kur mbrojtësi Haxhaj shënoi për epërsinë e parë të prishtinasve.
Pas golit të shënuar, ekipi vendas u vërsul me të gjitha forcat drejt portës mysafire duke tentuar të përmbyste rezultatin. Por e gjitha ishte pa sukses. Pjesa e parë përfundoi me epërsinë e një goli për bardhë e kaltërit.
Në pjesën e dytë, sërish vendasit ishin më të rrezikshëm, por pa ja dalur të konkretizonin rastet, në anën tjetër Prishtina mëtonte të mbronte rezultatin duke nisur kundërsulme sporadike. Dhe, kur pritej që mitrovicasit të barazonin rezultatin, vjen “nokauti” nga mysafirët, me anë të kapitenit Krasniqi që shënon golin e dytë në fund të ndeshjes, për një fitore bindëse të kampionit. Pas kësaj fitoreje Prishtina ngjitet në vendin e tretë me 23 pikë, ndërsa Trepça ’89 në pozitën e shtatë me 17 pikëve.
Besa-Trepça 2:0
Skuadra e Besës ka shënuar fitore në shtepi duke mundur Trepçën me rezultat 2:0. Golat për ekipin pejan i realizuar Mensur Duraku, në minutën e 16-të dhe Edvis Maloku, në minutën e 46-të. Me këtë fitore Besa ka tubuar 22 pikë,kurse, Trepça ke mbetur në kuotën e 14-të pikëve.
Fushë Kosova-Hajvalia 0:0
Fushë Kosova me Hajvalinë janë ndarë “në paqe” pasi kanë luajtur pa gola në ndeshjen e xhiros së 14-të. Pas këtij barazimi Fushë Kosova është ngjitur në vendin e 11-te me 12 pikë, derisa Hajvalia e nënta me 15 sosh.
Feronikeli-Hysi 0:0
Pa gola ka përfunduar edhe takimi në Skenderaj mes Ferronikelit dhe Hysit. Ekipi nga Drenasi vazhdon të mbetet në vendin e fundit me 11 pikë, derisa Hysi me 25 pikë e ka ruajtur vendin e dytë.
E enjte
Ferizaj-Drita
Tabela
1.Llamkos Kosova -28 pikë
2.Hysi -25
3.Prishtina -23
4.Ferizaj -22
5.Drenica -22
6.Besa -22
7.Trepça 89 -17
8.Drita -16
9.Hajvalia -15
10.Trepça -14
11.Fushë Kosova-12
12. Feronikeli -11
You must be logged in to post a comment Login
als_Latn als_Latn als_Latn als_Latn kmr_Latn als_Latn als_Latn als_Latn fra_Latn als_Latn als_Latn vec_Latn lmo_Latn als_Latn cym_Latn als_Latn hat_Latn ron_Latn kmr_Latn ace_Latn vec_Latn swh_Latn ace_Latn als_Latn fij_Latn eng_Latn